พอดีเห็นป้ายประกาศว่าจะมีการจัดงานประจำปี ที่วัดสุนทรธรรมทานและตรงถนนพะเนียงภายในอาทิตย์นี้ คือมีความเห็นว่าการจัดงานในพื้นที่นี้ไม่เหมาะสมเท่าที่ควร โดยปีที่แล้วได้มีการแจ้งปัญหาและเสนอเรื่องไปแล้วว่าควรไปจัดริมคลองผดุง หรือ โรงเรียนในสังกัด น่าจะเหมาะสมกว่าค่ะ

เนื่องจากการจัดงานมีการปิดถนนพะเนียง ทำให้รถเข้าออกไม่ได้ ซึ่งคำตอบของเจ้าหน้าที่ปีที่แล้วผ่านไลน์TraffyFondueนี้มีการตอบกลับว่ายังสามารถเดินรถได้ทางเดียวและมีเจ้าหน้าที่คอยดูแลตลอด ซึ่งตามความเป็นจริงแล้ว การเดินรถได้ทางเดียวทำได้จริงค่ะ แค่ช่วงเช้าถึงกลางวันก่อนเริ่มงาน ซึ่งพอเริ่มตั้งแผง(ประมาณบ่าย2-3แล้วแต่วัน) จะไม่สามารถผ่านเข้าออกได้ค่ะ เจ้าหน้าที่มีการนำรั้วมากั้นตรงปากซอยทั้ง 2 ฝั่ง และมีคนขายของริม 2 ข้างทางเลยค่ะ

ยกตัวอย่างปัญหาที่เจอกับตัวนะคะ
1.ตอนเย็นจำเป็นต้องนำรถออกจากซอย แผงขายของทั้งหมดตรงนั้น ต้องเก็บขึ้นค่ะ รถถึงเคลื่อนออกมาได้ แล้วพอออกมาตรงปากซอยจะเจอแผงกั้น ที่ไม่มีเจ้าหน้าที่ดูแลอยู่ค่ะ ซึ่งหลังแผงกั้นนี้มีมอเตอร์ไซค์จอดอยู่หลายๆคัน(วันนั้นประมาณ10คัน)คงจอดเพื่อเข้าร่วมงาน ทำให้ทางเราออกไมไ่ด้ เราต้องขอแรงคนแถวนั้นมาช่วยเข็นรถทั้งหมดออกไปหลบไว้อีกด้านเพื่อให้มีทางพอสามารถเปิดแผงให้รถวิ่งออกได้ค่ะ
2.ตอนที่เราเดินมาสำรวจเส้นทางเดินรถช่วงบ่าย(กั้นแผงตรงปากซอยแล้ว) มีรถที่ไม่สามารถเข้าไปได้ ทำให้คนแก่(คาดเดาอายุประมาณ 80ขึ้นค่ะ)ในรถต้องเดินจากปากซอยเข้าไปในซอยด้วยตัวเองค่ะ โดยที่ผู้มาส่งไม่สามารถลงไปส่งได้เพราะปากซอยไม่มีที่จอดรถค่ะ
3.มลภาวะทางเสียง บางวันใช้เสียงในงานถึงดึกกว่าทุกวันค่ะ ทำให้ไม่สามารถพักผ่อนได้เต็มที่ค่ะ ส่งผลต่อการทำงานในวันรุ่งขึ้น
เป็นต้นค่ะ

สุดท้ายนี้ เข้าใจทางผู้จัดการงานนะคะ ว่าต้องการจัดงานให้ออกมาดี ช่วยเหลือผู้ขาย และไม่มีปัญหากับสังคมตรงนั้น  เพียงแต่ขออนุญาตเป็นเสียงสะท้อนเล็กๆละกันค่ะ  ว่าถ้าสามารถเปิดการจราจรให้ใช้ถนนได้จริงๆ คิดว่าจะช่วยลดปัญหาตรงนี้ได้ค่ะ
และถ้าเป็นไปได้ อยากให้พิจารณาถึงงานปีถัดไปช่วยประเมินสถานที่การจัดงานใหม่เช่นจัดริมคลองผดุง โรงเรียนในสังกัด หรือถ้าไม่สามารถเปลี่ยนที่ได้จริงๆอาจจะจำกัดพื้นที่ให้งานจัดอยู่เฉพาะในโซนของวัดสุนทรธรรมทานเท่านั้นก็ได้ค่ะ หรือถ้าไม่สามารถเปลี่ยนที่ได้จริงๆ ก็อาจจะลองจัดหาพื้นที่จอดรถจำนวนมากดูไหมคะ เพื่อที่จะได้นำรถไปจอดตรงนั้น และไม่ให้เกิดปัญหาเช่นที่กล่าวมาค่ะ

หวังว่าจะได้รับการพิจารณานะคะ ขอบคุณมากค่ะ